Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Andrea Galádová, Mgr.
Organizácia: Národný ústav certifikovaných meraní vzdelávania, Pluhová 8, Bratislava 
Pozícia: Manažér projektovej aktivity 4.2
Znalosť jazykov: anglický B2

2. Zahraničná pracovná cesta (ZPC):
Štát, mesto: Nemecko, Berlín
Vykonaná v dňoch: 12. – 16. 9. 2011
Účel cesty: konferencia ECER 2011 –  Urban Education
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
12.9.2011 – cesta Bratislava – Viedeň – Berlín (registrácia)
13.9.2011 – 16.9.2011 – konferencia – účasť v sekciách
16.9.2011 – cesta Berlín – Viedeň - Bratislava

4. Stručný priebeh rokovaní:
	Organizátorom Konferencie ECER 2011 Urban Education bola EERA (European Educational Research Association) a Freie Universität, Berlín. Účastníci konferencie sa mohli každý deň zúčastniť 27 paralelne pracujúcich sekcií venujúcich sa rôznym oblastiam vzdelávania. Hlavné príspevky jednotlivých dní predniesli: prof. Elisabet Öhrn (University of  Gothenburg, Švédsko) Mestské vzdelávanie a segregácia: Odpovede mladých;  prof. Saskia Sassen (Columbia University, USA) a prof. Jaap Dronkers (Maastricht University, Holandsko), ktorý sa vo svojom príspevku zaoberal dopadmi vzdelávacích systémov, rodinného zázemia a migrácie na výsledky vzdelávania 15-ročných žiakov.
	Počas jednotlivých dní som sa zúčastnila rokovaní v rôznych sekciách hlavne so zameraním na skúmanie občianskych postojov mladých ľudí spojených s výsledkami štúdie ICCS 2009. 
	13.9.2011 sekcia 9 Použitie medzinárodných dát štúdie ICCS pre sekundárne analýzy Veľmi prínosnou časťou konferencie bol workshop zameraný na dáta získané v štúdii ICCS a možnosti ich využitia na sekundárne  analýzy pod vedením Mr. Daniel Caro (IEA-DPC, Hamburg, Nemecko).
	14.9.2011 sekcia 9 Posudzovanie, evalvácia, testovanie a meranie
	Workshop zameraný na využívanie veľkých súborov medzinárodných dát  z  medzinárodných štúdií ako sú ICCS, PISA, TIMSS, PIRLS a prezentácia niektorých zistení získaných použitím sekundárnych analýz. Napr. zistenia z medzinárodných štúdií a ich vzťah k čitateľskej gramotnosti, súvislosti medzi výsledkami a zmenami v kurikulu, resp. spoločnosti v jednotlivých krajinách, dopadom migrácie obyvateľstva do miest a ich následnej socializácie sa, rastúca nerovnosť a jej dopady na vzdelávacie výsledky žiakov.
	15.9.2011 sekcia 23 Politické štúdie a politika vzdelávania 
Vplyv makroekonomických charakteristík na demokratické občianske postoje mladých ľudí v Európe. Výber smerom k trhovej stratégii vo vzdelávaní s vysokým podielom súkromných škôl, slobodu pre rodičov vybrať školu a vysoká konkurencia medzi školami, sú myslené ako stimul pre zvýšenie kvality vzdelávania. Výsledkom výskumu je že sloboda výberu školy má tiež značný vedľajší efekt. Zvyšuje sa pravdepodobnosť že spôsobí  väčšie nerovnosti medzi jednotlivými školami so žiakmi s rôznym sociálno-ekonomickým a socio-kultúrnym zázemím. Následne sa znemožňuje kontakt medzi rôznymi skupinami obyvateľov, ktoré by mohli podnecovať neznášanlivosť a rasizmus na jednej strane, pocity diskriminácie na strane druhej, a tak ohroziť sociálnu súdržnosť.
		sekcia 20 Práva detí vo vzdelávaní 
Prezentácia prípadovej štúdie, ktorá uvádzala potenciál žiakov (medzi 5 a 14 rokov) pri výkone aktívneho a zúčastneného občianstva, skúmanie školy a jej možností podporovať v novej generácii zručnosti pre väčšiu aktívnu účasť v občianskej spoločnosti.
	16.9.2011 
MC SES 13 Slovenská pedagogická spoločnosť bola spoluorganizátorom sympózia Civic knowledge, Attitudes, and Engagement among Students. Cieľom sympózia bolo zamerať sa na rozdiely ale aj na jednotiacu charakteristiku medzi mestskými a vidieckymi študentmi na základe dát získaných v medzinárodnej štúdii IEA ICCS 2009 v rámci regiónu strednej a východnej Európy. Tieto krajiny rovnako ako krajiny na celom svete čelia obrovským výzvam v príprave mladých ľudí aktívne sa spolupodieľať na dianí v spoločnosti 21. storočia. Každá krajina sa snaží odpovedať na niektoré zásadné otázky: Ako sú študenti pripravení na spoločenský a politický život vo svojich krajinách a na vytvorenie súdržnejšej spoločnosti v Európe a vo svete? Ako rozvíjajú svoje schopnosti dobrého občana?. Sympózium viedla Dr. Barbara Malak-Minkiewicz (Secretariat IEA). Úvodný príspevok Umiestnenie školy a postoje žiakov k niektorým európskym občianskym témam (Macháček, Šťava) za SR predniesla Dr. Paulína Koršňáková a Mgr. Ervín Šťava. Sympózia sa okrem SR aktívne zúčastnili zástupcovia Českej republiky, Estónska (Vplyv umiestnenia školy na činnosť mladých v škole i mimo školy), Poľska, Slovinska (Postoj k imigrantom a klíma triedy) a Srbska (Občianske vzdelávanie na základných a stredných školách v Srbsku). 

5. Prehľad prinesenej dokumentácie a miesto jej uloženia:
Žiadna dokumentácia nebola na konferencii účastníkom poskytnutá.

6. Osobitne vyhotovený očakávaný prínos ZPC:
Osobitným prínosom ZPC je získanie informácií, poznatkov a kontaktov ktoré dávajú možnosť koordinácie a kooperácie s inými medzinárodnými organizáciami zaoberajúcimi sa výskumom v rôznych oblastiach vzdelávania. Širšie využitie sekundárnych analýz získaných dát z medzinárodných meraní.

7. Spôsob zverejnenia výsledkov ZPC, prenos získaných informácií
Informovanie spolupracovníkov aktivity 4.2 na  pracovnom stretnutí o obsahu konferencie, návrhy na zapracovanie podnetov a nových informácií a pohľadov na výsledky štúdie ICCS.

Svojím podpisom súhlasím so zverejnením správy na internete.

Správu vypracoval: Galádová

Dátum: 20.9.2011

Správu schválil: